Undersøkinga hans viser at ekstraordinære hendingar i politiet sjeldan blir evaluert, og at innhenting av erfaring etter væpna aksjonar og store ulykker er tilfeldig og usystematisk, skriv Dagsavisen.Funna i undersøkinga står i sterk kontrast til politihandboka, der det nettopp blir streka under at det er viktig å evaluere for å kunne lære av erfaringane.– Konklusjonane i denne undersøkinga er så klare og alvorlege at vi kjem til å utfordre justisminister Knut Storberget (Ap) på dei, seier Høgre-medlem i justiskomiteen på Stortinget André Oktay Dahl.Leiaren i justiskomiteen, Per Sandberg frå Frp, seier at han ikkje er overraska, og at inntrykket hans er at politiet er svært lite villig til å ta sjølvkritikk.Arbeidarpartiets representant i justiskomiteen, Jan Bøhler, reagerer på same måten negativt på opplysningane i rapporten.Undersøkinga er ei masteroppgåve i politivitskap og byggjer i stor grad på innhenting av informasjon frå alle leiarane i dei lokale utrykkingseiningane i politidistrikta.Politidirektoratet har invitert Jonassen til å vere med på granskinga av politiinnsatsen under terrorangrepa 22. juli.